
**SLOVENŠČINA – 7. b 27. 5. 2020**

Rešitve nalog DZ str. 79,80/1-5:



V petek si si ogledal ppt predstavitev (**Stavčni členi**), danes pa najprej odpri zvezek in zapiši večji naslov **STAVČNI ČLENI,** nato prepiši**:**

Stavek sestoji iz več delov, ki nosijo različne podatke. Te dele stavka imenujemo STAVČNI ČLENI.

Vsak stavčni člen ima svoje ime in danes boš spoznal prvega: **POVEDEK.** Najprej boš v DZ naredil nalogi str. 80, 81/6.,7, nato naredi zapis v zvezek.

Zapis v zvezek:

**POVEDEK**

V stavku ima osebna glagolska oblika vlogo **povedka** (os. glagol. oblika = povedek).

**Povedek** je tisti stavčni člen, ki izraža dejanje, dogajanje ali stanje. Po povedku se vprašujemo:

- kaj (kdo) dela?

- kaj se (z njim) dogaja?

Povedek označujemo (**podčrtamo**) z valovito črto:

Učenci pišejo v zvezke. (Kaj delajo?)

Zunaj sije sonce. (Kaj se dogaja?)

Naredi še naloge na str. 89-91/1-8. (ker ti ne morem pokazati na šolski tabli, bodi v 2. in 8. nalogi pozoren na to, kako je podčrtan povedek). Na ta način ga podčrtaj v 5. in 7. nalogi!

Lepo bodi ☺

Učiteljica Sanda